CELEX: 52007PC0653
Language: fi
Date: 2007-10-30
Title: Ehdotus: Euroopan parlamentin ja neuvoston asetus ulkomaankauppaa kolmansien maiden kanssa koskevista yhteisön tilastoista ja neuvoston asetuksen (EY) N:o 1172/95 kumoamisesta

Tärkeä oikeudellinen huomautus

|

52007PC0653

Ehdotus: Euroopan parlamentin ja neuvoston asetus ulkomaankauppaa kolmansien maiden kanssa koskevista yhteisön tilastoista ja neuvoston asetuksen (EY) N:o 1172/95 kumoamisesta  /* KOM/2007/0653 lopull. - COD 2007/0233 */  

	[pic] | EUROOPAN YHTEISÖJEN KOMISSIO |Bryssel 30.10.2007KOM(2007) 653 lopullinen2007/0233 (COD)Ehdotus:EUROOPAN PARLAMENTIN JA NEUVOSTON ASETUSulkomaankauppaa kolmansien maiden kanssa koskevista yhteisön tilastoista ja neuvoston asetuksen (EY) N:o 1172/95 kumoamisesta(komission esittämä)PERUSTELUT1. EHDOTUKSEN TAUSTA1.1. Ehdotuksen perustelut ja tavoitteetTällä ehdotuksella Euroopan parlamentin ja neuvoston asetukseksi on tarkoituksena tarkistaa kolmansien maiden kanssa käytävää tavarakauppa koskevaa nykyistä tilastojärjestelmää (Extrastat), ja tarkistuksen tavoitteena on-  lainsäädännön selkeyttäminen ja yksinkertaistaminen sekä sen avoimuuden lisääminen;-  yhteisön ulkopuolelle suuntautuvan kaupan tilastoja koskevan järjestelmän mukauttaminen tulli-ilmoituksia koskevan menettelyn tuleviin muutoksiin, jotka liittyvät yhteisöluvan käyttöönottoon yksinkertaistetun ilmoituksen menettelyssä tai kotitullausmenettelyssä[1] sekä uudistetun tullikoodeksin mukaisesta keskitetystä tullauksesta (uudistettu tullikoodeksi korvaa 12. lokakuuta 1992 annetun neuvoston asetuksen (ETY) N:o 2913/92);-  ”Rotterdam-ilmiön” pienentäminen. Tämä ilmiö johtaa siihen, että a) sellaiset jäsenvaltiot, joissa tehdään paljon tulliselvityksiä tai joiden vientimäärät ovat suuret, mutta jotka toimivat vain kauttakulkumaina, ovat yliedustettuina ulkomaankaupan tilastoissa todellisten määräjäsenvaltioiden tai lähtöjäsenvaltioiden sijasta, sekä siihen, että b) samat tavarat ilmoitetaan kahdesti – Extrastatissa muina kuin yhteisötavaroina ja Intrastatissa toisesta jäsenvaltiosta tulevina yhteisötavaroina, ja tilanne tuonnissa on vastaavanlainen;-  ulkomaankaupan tilastojen relevanssin, tarkkuuden, ajantasaisuuden ja vertailukelpoisuuden parantaminen ja laadunarviointijärjestelmän perustaminen;-  kauppatilastojen ja yritystilastojen yhdisteltävyyden parantaminen;-  vastaaminen käyttäjien tarpeisiin laatimalla uusia kauppatilastoja tulliselvityksistä saatavien tietojen perusteella;-  valvoa arkaluonteisten ulkomaankauppaan liittyvien tietojen saantia Euroopan tilastoja koskevien käytännesääntöjen mukaisesti.1.2. Yleinen taustaUlkomaankaupan tilastoihin (Extrastat) kirjataan jäsenvaltioiden ja EU:n ulkopuolisten maiden välinen tavaroiden tuonti ja vienti. Nämä tiedot ovat olennaisen tärkeitä EU:n talous- ja kauppapolitiikan harjoittamisen ja yksittäisten hyödykkeiden markkinatilanteen muutosten analysoinnin kannalta. Tilastot sisältävät kuukausittaiset tiedot tuonnin ja viennin arvosta ja määrästä jaoteltuna ilmoittavan jäsenvaltion ja kumppanivaltion, yhdistetyn tullitariffi- ja tilastonimikkeistön mukaisen hyödykkeen luokituksen, kuljetusmuodon sekä tullikohtelun (tuonnin osalta) mukaisesti.Eräitä tavaroiden liikkeitä lukuun ottamatta Extrastat-järjestelmä perustuu tulli-ilmoituksista kerättyihin tietoihin. Kun tilastotietojen lähteenä käytetään tulli-ilmoituksia, kaupan harjoittajille ei koidu suoria rasitteita tietojen antamisesta tilastointia varten. Tiedot ovat laadultaan hyviä, joten tulli-ilmoitusten käytön jatkaminen tilastojen tuottamisessa on erittäin suotavaa.Näiden tilastojen tarkoituksena on antaa kuva koko yhteisön ulkomaankaupan virroista, mutta niiden perusteella virrat olisi voitava myös jaotella jäsenvaltioittain.1) Tavaroiden uusien tulliselvitysmenetelmien (yhteisölupa yksinkertaistettujen menettelyjen käyttöä varten, keskitetty tulliselvitys) kehittäminen yhteisössä tekee kuitenkin tarpeelliseksi mukauttaa ulkomaankaupan tilastojen laadintaa ja tässä yhteydessä myös muuttaa tulliselvityksestä otettavien tilastotietojen luetteloa.Yksinkertaistetun ilmoituksen menettelyn tai kotitullausmenettelyn käyttöön liittyvä yhteisölupa vapaaseen liikkeeseen luovutuksen yhteydessä, joka on määrä ottaa käyttöön vuonna 2008, sekä ”keskitetty tulliselvitys”, joka otetaan käyttöön uudistetulla tullikoodeksilla, tekevät mahdolliseksi sen, että henkilö voi tehdä tulli-ilmoituksen sijoittautumispaikassaan tavaroista, jotka esitetään muussa paikassa. Tulli-ilmoitus voidaan siten antaa muualla kuin paikassa, jossa tavara tulee yhteisön alueelle tai lähtee yhteisön alueelta tai jossa tavarat tutkitaan, sekä muualla kuin yhteisöön tuotujen tavaroiden lopullisessa määräpaikassa tai yhteisöstä vietävien tavaroiden todellisessa lähetyspaikassa. Siksi tilastoja varten tarvittavat tullitiedot eivät ehkä ole saatavilla yhteisöön tuotujen tavaroiden lopullisessa määräjäsenvaltiossa tai yhteisöstä vietävien tavaroiden todellisessa lähetysjäsenvaltiossa, vaan ainoastaan siinä jäsenvaltiossa, jossa ilmoitus annetaan. Tämän vuoksi on tarpeen tarkastella käsitteitä ’vientijäsenvaltio’ ja ’tuontijäsenvaltio’ uudelleen tilastollisesta näkökulmasta, määritellä entistä tarkemmin, mitä tullitietolähdettä käytetään yhteisön tilastojen laatimisessa ja tietojen antamisessa, sekä varmistaa tietojen vaihdon sujuvuus asianomaisten jäsenvaltioiden viranomaisten välillä.Tuonti- ja vientijäsenvaltion määritelmän muokkaamisella voidaan myös pienentää ”Rotterdam-ilmiötä”, jota esiintyy, kun tavarat liikkuvat jäsenvaltioiden välillä joko ennen niiden lähtöä EU:n alueelta tai niiden EU:n alueelle tulon jälkeen, mutta tullimuodollisuudet hoidetaan siinä jäsenvaltiossa, jossa tavara tulee EU:n alueelle tai lähtee sieltä. Tämän seurauksena vientikaupan virrat ilmoitetaan kahdesti, kerran muina kuin yhteisötavaroina Extrastat-järjestelmässä ja toisen kerran yhteisötavaroina Intrastat-järjestelmässä (eli jäsenvaltioiden välistä tavarakauppaa koskevissa tilastoissa). Viennin osalta tilastot antavat ymmärtää, että vienti tapahtuu maasta, jossa tavarat lähtevät EU:n alueelta, eikä maasta, jonne viejä on todellisuudessa sijoittautunut. Tämä tekee yhteisön tilastojen tulkinnan vaikeaksi.2) Tarkkuuden ja ajantasaisuuden parannukset ovat mahdollisia. Ne tehostavat ulkomaankaupan tilastojen käyttöä, kun sähköinen tiedonvaihto tulliviranomaisten kesken (kansallisella ja EU:n tasolla) sekä kaupan toimijoiden ja tulliviranomaisten välillä yleistyy entisestään (sähköistä tullausta koskevan aloitteen puitteissa). Ehdotuksen mukaan tuonti- ja vientilukuja olisi päivitettävä jatkuvasti kaikkein tuoreimpien tietojen mukaisesti niin, että myös ilmoituksen hyväksymisen jälkeen tullissa tehdyt muutokset otetaan huomioon. Tietojen Eurostatille toimittamiselle asetettua määräaikaa lyhennetään 40 vuorokauteen viitekuukauden jälkeen, ja täytäntöönpanosäännöksillä on mahdollista lyhentää aikaa vielä lisää.3) Komissio (Eurostat) on saanut käyttäjiltä seuraaviin aiheisiin liittyviä lisäpyyntöjä, jotka on otettu huomioon säädösluonnoksessa:-  Euroopan keskuspankki ja talouden ja rahoituksen pääosasto tarvitsevat tietoja euron osuudesta kansainvälisessä tavarakaupassa. Siksi viennin ja tuonnin laskutusvaluutta ilmoitetaan aggregoidulla tasolla.-  Kauppapolitiikan ja maatalouden pääosastot tarvitsevat entistä luotettavampia tietoja EU:n alueelle tuotujen tavaroiden tullikohtelusta ja kiintiöistä.-  Ulkomaankaupan tilastoista saadaan tietoa maksutasetta ja kansantalouden tilinpitoa varten. Ominaisuudet, joiden avulla ulkomaankaupan tilastotiedot voidaan mukauttaa maksutasetarkoituksiin, sisällytetään pakollisiin tietoihin ja vakiotietoihin.-  Jotta EU:n vienti ja tuonti voidaan keskitetyssä tulliselvitysjärjestelmässä kohdentaa jäsenvaltioille, käyttäjät tarvitsevat tuonnin osalta tiedon lopullisesta määräjäsenvaltiosta ja viennin osalta tiedon todellisesta lähtöjäsenvaltiosta.-  Uudessa Extrastat-järjestelmässä jäsenvaltioiden kauppatiedot jaotellaan yritysten ominaisuustietojen mukaan siten, että voidaan esimerkiksi nähdä miten eurooppalaiset yritykset toimivat globalisaation näkökulmasta. Yritys- ja kauppatilastojen välinen yhteys voidaan muodostaa käyttämällä tulli-ilmoituksesta saatavia tietoja tuojasta ja viejästä.1.3. Voimassa olevat aiemmat säännöksetNeuvoston asetus (EY) N:o 1172/95, annettu 22. toukokuuta 1995, yhteisön ja sen jäsenmaiden tavarakauppaa kolmansien maiden kanssa koskevista tilastoista sekä komission asetus (EY) N:o 1917/2000, annettu 7. syyskuuta 2000, neuvoston asetuksen (EY) N:o 1172/95 soveltamissäännöksistä ulkomaankauppatilastojen osalta. Ehdotuksella ja sen täytäntöönpanosäännöksillä korvataan mainitut asetukset.1.4. Johdonmukaisuus EU:n muiden politiikkojen ja tavoitteiden kanssaEhdotettu asetus on johdonmukainen yhteisen tulli-, kauppa- ja makrotalouspolitiikan kanssa.2. KUULEMISET JA VAIKUTUSTEN ARVIOINTI2.1. Intressitahojen kuuleminenExtrastat-asetusluonnoksesta on käyty säännöllisiä keskusteluja syksystä 2004 alkaen jäsenvaltioiden asiantuntijoista koostuvassa projektiryhmässä ja Extrastat-komiteassa.Lisäksi perustettiin yksiköiden välinen koordinaatioryhmä, joka on esittänyt huomautuksia säädöksen laadinnan eri vaiheissa. (Ryhmään osallistuvat Eurostat sekä maatalouden, yritystoiminnan, kalastuksen, verotuksen ja tulliliiton, kauppapolitiikan sekä energian ja liikenteen pääosastot).Euroopan keskuspankin kanssa on käyty useita keskusteluja laskutusvaluuttaan liittyvistä asioista.2.2. Asiantuntijatiedon käyttöUlkopuolista asiantuntijatietoa ei ole tarvittu.2.3. Vaikutusten ja seurausten analysointiUlkomaankauppaa koskevien tilastojen laatimisen eri vaihtoehtoja on kartoitettu.Vaihtoehto A: Säilytetään nykytilanne, eikä muuteta voimassa olevaa lainsäädäntöä.Vaihtoehto B: Annetaan uusia Extrastat-säädöksiä vasta sitten, kun uudistettu tullikoodeksi on otettu käyttöön, lisätietojen täyttäminen tulli-ilmoitukseen on tehty pakolliseksi ja sähköinen tiedonvaihto jäsenvaltioiden kansallisten viranomaisten välillä on käytössä.Vaihtoehto C: Otetaan vuonna 2009 käyttöön uusi Estrastat-järjestelmä, johon sisältyy väliaikaisia säännöksiä, jotka ovat voimassa kunnes tullisäännökset on mukautettu.Vaihtoehtoa C, eli uuden Euroopan parlamentin ja neuvoston asetuksen antamista ulkomaankaupan tilastoista vuonna 2009, pidetään parhaana vaihtoehtona seuraavista syistä:-  Yksinkertaistetun ilmoituksen menettelyn tai kotitullausmenettelyn käyttöön liittyvä ”yhteisölupa” on vielä kokeiluluonteinen ja perustuu jäsenvaltioiden kahdenvälisiin sopimuksiin. Komissio (verotuksen ja tulliliiton pääosasto) kannustaa kuitenkin käyttämään näitä yksinkertaistettuja menettelyjä ja valmistelee vakiomenettelyjä ja aikoo ehdottaa muutoksia tullausta koskeviin täytäntöönpanosäännöksiin, jotka on määrä antaa tammikuussa 2008. Yksinkertaistetun ilmoituksen tai kotitullausmenettelyn käyttö yhteisöluvan nojalla vapaaseen liikkeeseen luovutuksessa yhdistettynä uudistetun tullikoodeksin mukaiseen ”keskitettyyn tullaukseen” aiheuttaa sen, että tulli-ilmoituksen jättämispaikka voi olla muu kuin tavaroiden fyysinen sijaintipaikka. Nämä menettelyt on tarkoitettu käytettäväksi koko yhteisön alueella, mikä voi johtaa selvitysmenettelyjen rakenteellisiin muutoksiin, jotka yksinkertaistavat menettelyjä merkittävästi yhteisön viejien ja tuojien kannalta.-  Ulkomaankaupan tilastojen laatimisen kannalta nykyiset säännökset ovat epäselviä, ja muutamat jäsenvaltiot ovat alkaneet kerätä tietoja suoraan kaupan toimijoilta silloin, kun tavarat ovat niiden alueella tuontia tai vientiä varten mutta tulli-ilmoitus tehdään toisessa jäsenvaltiossa. Tämä lisää tilastotietojen ilmoittamisesta aiheutuvaa rasitetta ja heikentää yhteisön tilastojen laatua. ”Keskitetyn tulliselvityksen” avulla on tulevina vuosina tarkoitus lisätä sellaisen kaupan määrää, joka tullataan tavaroiden fyysisen tuonti- tai vientipaikan sijasta siellä, mihin tuoja tai viejä on sijoittautunut. Selkeä etu ulkomaankaupan tilastotietojen keräämisestä tällä tavoin keskitetysti on se, että tavaroiden todellinen tuoja tai viejä ja niiden todellinen tuonti- tai vientijäsenvaltio on siten helpompi tunnistaa. Jos tilastojen laatimiseen liittyvät nykyiset säännökset ja käytänteet pidetään voimassa, laatimisesta voi mainitun edun vastapainoksi kuitenkin tulla entistä epäyhtenäisempää, rasittavampaa ja epätarkempaa. Tarvitaan ehdottomasti uusia järjestelyjä, ja siksi ehdotuksessa määritellään, mikä tulli-ilmoitus ja mikä jäsenvaltio otetaan huomioon, eikä tietoja ehdotuksen mukaan kerätä suoraan viejiltä tai tuojilta. Jäsenvaltiot soveltavat erilaisia menettelyjä, käyttävät eri tietolähteitä ja ottavat mukaan tai jättävät huomioimatta tapahtumia oman päätöksensä tai kapasiteettinsa mukaisesti, ja tämä suuntaus olisi saatava tulevaisuudessa kääntymään.-  Tämän uuden asetuksen tavoitteiden saavuttamiseksi yhteisön tullikoodeksin täytäntöönpanosäännöksiin valmistellaan muutos, joka toimitetaan tullikoodeksikomitealle ja jonka mukaan tullissa on pakollista kerätä tieto lopullisesta määräjäsenvaltiosta ja todellisesta vientijäsenvaltiosta. Nykyisin tämä tieto on vain osittain saatavilla, ja kunkin jäsenvaltion itsensä on vaadittava kyseistä tietoa. Lisäksi olisi otettava huomioon tietojenvaihto jäsenvaltioiden välillä, kun tullit suunnittelevat automatisoitua tuonti- ja vientijärjestelmää (AIS ja AES). Silloin jäsenvaltiot voivat vaihtaa tuonti- ja vientilukuja keskenään sen mukaan, mikä on lopullinen määräjäsenvaltio tai todellinen vientijäsenvaltio. Ehdotetulla asetuksella otetaan käyttöön ulkomaankaupan tilastoihin liittyviä erityisiä säännöksiä, joita mukautetaan asteittain kunnes vaadittavat tiedot ovat saatavilla kaikissa jäsenvaltioissa. Tämä lähestymistapa vähentää riippuvuutta tullisäännösten muuttamisen aikataulusta, mutta kannustaa samalla jäsenvaltioita sopeutumaan uusiin vaatimuksiin nopeasti. Lopullista määräjäsenvaltiota ja todellista vientijäsenvaltiota koskevan tiedon keruun tarkentuminen auttaa selvittämään tilannetta, jossa tulli-ilmoitukset tehdään yhä useammin muualla kuin todellisessa tuonti- tai vientijäsenvaltiossa. Eurostatin levittämät kauppaa koskevat luvut perustuvat tietoihin tulli-ilmoitusten jättöjäsenvaltioista, mutta käyttäjille voidaan jo nyt antaa osittaisia tietoja määräjäsenvaltiosta tai todellisesti vientijäsenvaltiosta.-  Lainsäädännön täytäntöönpanon viivästyminen vaikuttaisi kielteisesti ehdotuksen kaikkiin muihin osatekijöihin, kuten ajantasaisuuden varmistamiseen ja käyttäjien uusien tarpeiden huomioon ottamiseen.3. EHDOTUKSEEN LIITTYVÄT OIKEUDELLISET NÄKÖKOHDAT3.1. Ehdotetun toimen lyhyt kuvausTällä ehdotuksella luodaan oikeudelliset puitteet Extrastat-järjestelmän laadun ja avoimuuden parantamiselle. Siinä otetaan huomioon hallintoympäristön muuttuminen ja käyttäjien uudet vaatimukset.3.2. OikeusperustaYhteisön tilastojen oikeusperustana on EY:n perustamissopimuksen 285 artikla. Neuvosto voi yhteispäätösmenettelyn mukaisesti hyväksyä toimenpiteitä yhteisön toiminnan kannalta tarpeellisten tilastojen tuottamiseksi. Mainitussa artiklassa asetetaan yhteisön tilastojen tuottamista koskevat vaatimukset sekä edellytetään puolueettomuuden, luotettavuuden, objektiivisuuden, tieteellisen riippumattomuuden, kustannustehokkuuden ja tilastosalaisuuden noudattamista.3.3. ToissijaisuusperiaateToissijaisuusperiaatetta sovelletaan, koska asia, jota ehdotus koskee, ei kuulu yhteisön yksinomaiseen toimivaltaan.Jäsenvaltiot eivät kykene riittävällä tavalla saavuttamaan ehdotetun toimen tavoitetta eli tuottamaan ulkomaankauppaa koskevia yhteisön tilastoja. Tämän vuoksi tilastot voidaan paremmin laatia yhteisön tasolla säädöksen pohjalta, sillä vain komissio voi koordinoida tarvittavaa tilastotietojen yhdenmukaistamista yhteisön tasolla, kun taas tietojen keruu ja vertailukelpoisten tilastojen laatiminen ulkomaankaupasta voidaan järjestää jäsenvaltioissa. Tästä syystä yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti.3.4. SuhteellisuusperiaateEhdotus on suhteellisuusperiaatteen mukainen seuraavista syistä:Tässä asetuksessa säädetään vain vähimmäisvaatimuksista tavoitteiden saavuttamiseksi eikä ylitetä sitä, mikä on tämän vuoksi tarpeen. Ehdotuksessa määritellään muiden kuin jäsenvaltioiden kanssa käytävään tavarakauppaan liittyvät yhteisön tietotarpeet niin, että käytetään mahdollisimman pitkälti niitä tietoja, jotka tuojat ja viejät ilmoittavat tullausta varten (ulkomaankaupan tilastot laaditaan siis hallinnollisten tietolähteiden perusteella). Hyvin perustelluista syistä on kuitenkin tarpeen kerätä tilastokäyttöä varten muutamia tulli-ilmoituksessa kysyttäviä lisätietoja.Käyttäjien uusien tarpeiden tyydyttämiseksi ja tilastojen tarkkuuden ylläpitämiseksi ehdotuksella otetaan ulkomaankaupan tilastojen laadintaan mukaan uusia tietoja. Osa tiedoista (tuojan ja viejän tunnistetiedot, lähtömaa) on ilmoitettava tulli-ilmoituksessa, ja niitä olisi tulevaisuudessa käytettävä tilastotarkoituksiin. Tästä ei koidu yrityksille tietojen ilmoittamisesta aiheutuvia lisärasitteita. Kansallisten viranomaisten tarvitsee vain hiukan mukauttaa tietojen toimitus- ja käsittelyjärjestelmiään.Ehdotuksessa edellytetään myös tuonnin kiintiönumeroiden keräämistä. Tämä tieto on kansallisten tullihallintojen hallussa, mutta sen käyttö tilastotarkoituksiin ei ole aivan yksinkertaista, sillä tietoa ei useinkaan saada suoraan tulli-ilmoituksesta, ja se voi olla saatavilla vasta myöhemmin, kun komission yksiköt ovat myöntäneet kiintiön.Kaikissa jäsenvaltioissa ei kuitenkaan vielä vaadita lopullisen määräjäsenvaltion tai todellisen vientijäsenvaltion ilmoittamista tulli-ilmoituksessa, ja tämän tiedon vaatiminen aiheuttaa lyhyellä aikavälillä lisärasitetta kaupan toimijoille. Tätä tietoa pidetään kuitenkin välttämättömänä ”keskitetyn tullauksen” toimivuuden kannalta. Tilastotietojen ilmoitusvelvollisuudet kevenevät keskipitkällä aikavälillä, sillä tarkoituksena on luopua yhteisön sisäisiä liikkeitä koskevien Intrastat-ilmoitusten vaatimisesta ennen tulliluovutusta tai sen jälkeen, jos tieto sisältyy tullitietoihin. Kaksimerkkisen aakkosnumeerisen maakoodin antaminen tulli-ilmoituksessa poistaa kahden kokonaisen Intrastat-ilmoituksen (yksi lähetettäessä ja yksi saapuessa) tarpeen.Lisäksi tiedot laskutusvaluutasta (viennissä) ja kauppatapahtuman luonteesta eivät ole kaikissa jäsenvaltiossa saatavana täydellisinä tulli-ilmoituksesta. Niiden kerääminen aiheuttaa hieman lisärasitetta niissä muutamassa jäsenvaltiossa, joissa niitä ei nykyisin kerätä.Ulkomaankaupan tilastojen käyttäjien kanssa käytyjen keskustelujen perusteella ehdotuksessa ei enää edellytetä tietoa rajaa ylitettäessä käytettävän aktiivisen kuljetusvälineen kansallisuudesta. Tämän vaatimuksen poistaminen kompensoi osittain edellä mainitun uuden tietovaatimuksen vaikutusta.Vuonna 2008 on tarkoitus käynnistää Euroopan yritys- ja kauppatilastojen uudenaikaistamisohjelma (MEETS). Osa tämän ohjelman rahoituksesta on osoitettu uuden Extrastat-järjestelmän toimintaan.3.5. Sääntelytavan valintaEhdotettu sääntelytapa: Euroopan parlamentin ja neuvoston asetus.Muut vaihtoehdot eivät soveltuisi seuraavista syistä:-  Yleisesti katsotaan, että Euroopan parlamentin ja neuvoston asetus on soveltuva tapa useimpien tilastotoimien osalta, jotka edellyttävät tarkkaa ja yhdenmukaista soveltamista koko yhteisön alueella.-  Asetus soveltuu perussäädökseksi direktiiviä paremmin, koska siinä sama laki säädetään koko yhteisöön, eikä jäsenvaltioille jätetä mahdollisuutta soveltaa säännöksiä epätäydellisesti tai valikoidusti tai valita muotoja ja keinoja säädöksen tavoitteiden saavuttamiseksi.-  Lisäksi asetusta sovelletaan sellaisenaan, joten sitä ei tarvitse saattaa osaksi kansallista lainsäädäntöä. Näin vältetään viiveet, joita aiheutuu direktiivien säännösten sisällyttämisestä kansalliseen lainsäädäntöön. Tämä johtaa lainsäädännön paranemiseen ja sen voimaantulon nopeutumiseen.4. TALOUSARVIOVAIKUTUKSETMEETS-ohjelman talousarvion voidaan katsoa kattavan uuden Extrastat-järjestelmän täytäntöönpanokustannukset. ( Ulkomaankaupan tilastojen uudistamiseen osoitetaan vuosittain seuraavat määrät tuhansina euroina: 2010: 335; 2011: 600; 2012: 600; 2013: 600.)5. LISÄTIEDOT5.1. YksinkertaistaminenEhdotuksella voi olla lainsäädäntöä yksinkertaistava vaikutus, ja se voi vähentää tietojen ilmoittamisesta yrityksille koituvaa rasitetta. Tämän vaikutuksen tarkkaa laajuutta on vielä vaikea ennakoida. Yksinkertaistumisen edut tulevat täydessä mitassa esille vasta pitkällä aikavälillä, kun uudet tullisäännökset on otettu käyttöön, kun kaikki jäsenvaltiot keräävät tiedon lopullisesta määräjäsenvaltiosta ja todellisesta vientijäsenvaltiosta ja kun sähköinen tullitietojen vaihtojärjestelmä on toiminnassa. Siitä eteenpäin kansalliset ja yhteisön tilastot laaditaan samoilla menetelmillä, ja molemmat perustuvat hallinnollisiin lähteisiin (tulli-ilmoituksiin). Lisäksi Intrastat-järjestelmän aiheuttamat ilmoitusrasitteet kevenevät, kun levitettävät kauppatilastot perustuvat tietoihin lopullisesta määräjäsenvaltiosta ja todellisesta vientijäsenvaltiosta, eikä asianomaisia yhteisön sisäisiä liikkeitä enää tarvitse ilmoittaa.Toisaalta uudet tietovaatimukset merkitsevät luonnollisesti lisärasitetta kansallisille viranomaisille ja vastaajille (ks. suhteellisuutta koskeva 3.4 kohta). Pitäytyminen nykyisessä järjestelmässä voisi kuitenkin lisätä ilmoitusrasitetta vielä enemmän ja samalla heikentää tilastojen laatua. Oletettavaa on, että mikäli säännöksiä ei muuteta, kansalliset tilastoviranomaiset keräävät ulkomaankaupan tilastoja varten tarvittavia tietoja entistä enemmän suoraan yrityksiltä, sillä kansalliset tulliviranomaiset eivät kykene antamaan tarvittavia tietoja keskitetyn tulliselvitysmenettelyn puitteissa. Tilannetta pahentaa vielä se, että nämä ilmoittavat yritykset eivät edes ole sijoittautuneet kyseiseen jäsenvaltioon, minkä takia tietojen laadun ja täydellisyyden tarkastaminen on vaikeaa (kieliongelmista puhumattakaan).Toisin kuin nykyisissä säädöksissä, ehdotettavassa asetuksessa ei enää viitata kauttakuljetukseen, tullivarastoihin, vapaa-alueisiin tai vapaavarastoihin liittyviin yhteisön tilastoihin, sillä yhteisön toimielimet eivät esittäneet niiden olevan tarpeellisia.5.2. Lainsäädännön kumoaminenEhdotuksen hyväksymisestä seuraa, että aiempaa lainsäädäntöä kumotaan.5.3. Euroopan talousalueEhdotettu toimenpide kuuluu ETA-sopimuksen soveltamisalaan, minkä vuoksi se on ulotettava koskemaan koko Euroopan talousaluetta.2007/0233 (COD)Ehdotus:EUROOPAN PARLAMENTIN JA NEUVOSTON ASETUSulkomaankauppaa kolmansien maiden kanssa koskevista yhteisön tilastoista ja neuvoston asetuksen (EY) N:o 1172/95 kumoamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 285 artiklan 1 kohdan,ottavat huomioon komission ehdotuksen,ottavat huomioon Euroopan talous- ja sosiaalikomitean lausunnon,ottavat huomioon Euroopan keskuspankin lausunnon,noudattavat perustamissopimuksen 251 artiklassa määrättyä menettelyäsekä katsovat seuraavaa:(1) Jäsenvaltioiden ja EU:n ulkopuolisten maiden välisiä kauppavirtoja koskevat tilastotiedot ovat olennaisen tärkeitä EU:n talous- ja kauppapolitiikan harjoittamisen ja yksittäisten hyödykkeiden markkinatilanteen muutosten analysoinnin kannalta. Tilastojärjestelmän avoimuutta olisi lisättävä, jotta se mukautuisi hallintoympäristön muutoksiin ja täyttäisi käyttäjien uudet tarpeet. Yhteisön ja sen jäsenmaiden tavarakauppaa kolmansien maiden kanssa koskevista tilastoista 22 päivänä toukokuuta 1995 annettu neuvoston asetus (EY) N:o 1172/95[2] olisi sen vuoksi korvattava EY:n perustamissopimuksen 285 artiklan 2 kohdan vaatimukset täyttävällä uudella asetuksella.(2) Ulkomaankaupan tilastot perustuvat tietoihin, jotka saadaan yhteisön tullikoodeksista 12 päivänä lokakuuta 1992 annetussa neuvoston asetuksessa (ETY) N:o 2913/92[3], jäljempänä ’tullikoodeksi’, tarkoitetuista tulli-ilmoituksista. Euroopan yhdentymisen eteneminen ja siitä johtuvat muutokset tullauskäytännöissä (kuten yhteisölupa yksinkertaistettujen menettelyjen tai kotitullausmenettelyn käyttöä varten sekä keskitetty tulliselvitys, joka on seurausta meneillään olevasta tullikoodeksin nykyaikaistamisesta) tekevät kuitenkin tarpeelliseksi mukauttaa ulkomaankaupan tilastojen laadintatapoja, tarkastella uudelleen vientijäsenvaltion ja tuontijäsenvaltion käsitteitä sekä määritellä entistä täsmällisemmin yhteisön tilastojen laadinnassa käytettävät tietolähteet.(3) Jotta pystyttäisiin kirjaamaan fyysiset tavaravirrat jäsenvaltioiden ja EU:n ulkopuolisten maiden välillä ja varmistamaan, että tiedot tuonnista ja viennistä ovat saatavilla asianomaisessa jäsenvaltiossa, tulli- ja tilastoviranomaisten väliset järjestelyt ovat tarpeen ja ne on määriteltävä. Näitä ovat esimerkiksi jäsenvaltioiden viranomaisten väliseen tietojenvaihtoon liittyvät säännöt.(4) Jotta EU:n vienti ja tuonti voidaan kohdentaa tietylle jäsenvaltiolle, on tarpeen kerätä tuonnin osalta tieto ”lopullisesta määräjäsenvaltiosta” ja viennin osalta tieto ”todellisesta vientijäsenvaltiosta”. Näitä jäsenvaltioita olisi keskipitkällä aikavälillä pidettävä tuonti- ja vientijäsenvaltioina ulkomaankaupan tilastointia varten.(5) Tämän asetuksen soveltamista varten ulkomaankaupan piiriin kuuluvat hyödykkeet olisi luokiteltava tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87[4], jäljempänä ’yhdistetty nimikkeistö’, mukaisesti.(6) Euroopan keskuspankki ja komissio tarvitsevat tietoa euron käytöstä kansainvälisessä tavarakaupassa, ja siksi viennin ja tuonnin laskutusvaluutta olisi ilmoitettava aggregoidulla tasolla.(7) Kauppaneuvotteluja ja sisämarkkinoiden hallinnointia varten komission olisi saatava yksityiskohtaiset tiedot Euroopan unioniin tuotujen tavaroiden tullikohtelusta, mukaan luettuna tiedot kiintiöistä.(8) Ulkomaankaupan tilastoista saadaan tietoa maksutaseen ja kansantalouden tilinpidon laatimista varten. Ominaisuudet, joiden avulla ulkomaankaupan tilastotiedot voidaan mukauttaa maksutasetarkoituksiin, olisi sisällytettävä pakollisiin tietoihin ja vakiotietoihin.(9) Jäsenvaltioiden olisi toimitettava Eurostatille vuosittaiset aggregoidut tiedot jaoteltuna yritysten ominaisuustietojen mukaan. Näitä tietoja voidaan käyttää esimerkiksi analysoitaessa eurooppalaisten yritysten toimintaa globalisaation näkökulmasta. Yritys- ja kauppatilastojen välinen yhteys voidaan luoda yhdistämällä tulli-ilmoituksesta saatavat tuojaa ja viejää koskevat tiedot tietoihin, joita vaaditaan tilastointiin tarkoitettujen yritysrekisterien laatimisen yhteensovittamisesta yhteisössä 22 päivänä heinäkuuta 1993 annetun neuvoston asetuksen (ETY) N:o 2186/93[5], jäljempänä ’yritysrekisterilainsäädäntö’, nojalla.(10) Yhteisön tilastoista 17 päivänä helmikuuta 1997 annetulla neuvoston asetuksella (EY) N:o 322/97[6] on luotu viitekehys tämän asetuksen säännöksille. Tavarakauppaa koskevat tiedot ovat hyvin yksityiskohtaisia, joten tarvitaan erityiset luottamuksellisuutta koskevat säännöt, jotta kyseiset tilastot olisivat relevantteja.(11) Tuottaessaan ja levittäessään tämän asetuksen mukaisia yhteisön tilastoja kansallisten ja yhteisön tilastoviranomaisten olisi otettava huomioon periaatteet, jotka on vahvistettu tilasto-ohjelmakomitean 24 päivänä helmikuuta 2005 hyväksymissä Euroopan tilastoja koskevissa käytännesäännöissä ja liitetty 25 päivänä toukokuuta 2005 annettuun komission suositukseen kansallisten ja yhteisön tilastoviranomaisten riippumattomuudesta, koskemattomuudesta ja vastuuvelvollisuudesta.(12) Erityissäännöksiä tarvitaan siihen saakka, kunnes tulli-ilmoitukset sisältävät tarvittavat lisätiedot tullilainsäädännön muutosten jälkeen ja kunnes yhteisön lainsäädännössä edellytetään tullitietojen vaihtoa sähköisessä muodossa.(13) Tämän asetuksen tavoitetta ei voida saavuttaa jäsenvaltioiden toimin, vaan se voidaan saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen tämän tavoitteen saavuttamiseksi.(14) Tämän asetuksen täytäntöönpanoa varten tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[7] mukaisesti.(15) Erityisesti komissiolle olisi siirrettävä toimivalta määritellä tullimenettelyt, joilla määritetään vienti ja tuonti ulkomaankaupan tilastoja varten, ottaa käyttöön erilaisia tai erityisiä sääntöjä sellaisten tavaroiden tai tavaroiden liikkeiden osalta, jotka menetelmiin liittyvistä syistä edellyttävät erityissäännöksiä, määritellä tilastotiedot, jaotella kauppa yritysten ominaisuustietojen ja laskutusvaluutan mukaan sekä vahvistaa erityissääntöjä levittämistä varten. Koska kyseiset toimenpiteet ovat yleisiä ja tarkoitettu tämän asetuksen muiden kuin keskeisten osien muuttamiseen esimerkiksi täydentämällä sitä uusilla muilla kuin keskeisillä osilla, ne olisi hyväksyttävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen,OVAT ANTANEET TÄMÄN ASETUKSEN:1 artiklaAiheTässä asetuksessa vahvistetaan yhteiset puitteet yhteisön ulkopuolisten maiden kanssa käytävää tavarakauppaa koskevien yhteisön tilastojen (ulkomaankaupan tilastojen) järjestelmälliselle tuottamiselle.2 artiklaMääritelmätTässä asetuksessa tarkoitetaana) ’tavaroilla’, kaikkea irtainta omaisuutta, myös sähkövirtaa;b) ’yhteisön tilastoalueella’ tullikoodeksissa määriteltyä yhteisön tullialuetta sekä Saksan liittotasavallan alueella olevaa Helgolandin saarta;c) ’kansallisilla tilastoviranomaisilla’ kansallisia tilastolaitoksia ja muita elimiä, jotka kussakin jäsenvaltiossa vastaavat yhteisön ulkomaankaupan tilastojen tuottamisesta;d) ’tulliviranomaisilla’ tullikoodeksissa määriteltyjä ’tulliviranomaisia’;e) ’tulli-ilmoituksella’ tullikoodeksissa määriteltyä ’tulli-ilmoitusta’;f) ’tullin päätöksellä’ tulliviranomaisten suorittamaa, hyväksyttyjä tulli-ilmoituksia koskevaa hallinnollista tointa, jolla on oikeudellisia vaikutuksia yhteen tai useampaan henkilöön.3 artiklaSoveltamisala1. Ulkomaankaupan tilastoihin kirjataan tavaroiden vienti ja tuonti.Jäsenvaltioiden on kirjattava vienti silloin, kun tavara poistuu yhteisön tullialueelta jonkin seuraavassa mainitun, tullikoodeksissa määritellyn tullimenettelyn tai tulliselvitysmuodon mukaisesti:a) vienti;b) ulkoinen jalostus;c) jälleenvienti sisäisen jalostuksen tai tullivalvonnassa tapahtuvan valmistuksen jälkeen.Jäsenvaltioiden on kirjattava tuonti silloin, kun tavara tulee yhteisön tullialueelle jonkin seuraavassa mainitun, tullikoodeksissa määritellyn tullimenettelyn mukaisesti:d) luovutus vapaaseen liikkeeseen;e) sisäinen jalostus;f) tullivalvonnassa tapahtuva valmistus.2. Komissio voi mukauttaa 1 kohdassa esitettyjä tullimenettelyjen ja tulliselvitysmuotojen luetteloita varsinkin tullikoodeksin muutosten tai kansainvälisistä sopimuksista johtuvien säännösten vuoksi. Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.3. Komissio voi hyväksyä erilaisia tai erityisiä sääntöjä sellaisten tavaroiden tai tavaroiden liikkeiden osalta, jotka menetelmiin liittyvistä syistä edellyttävät erityissäännöksiä (’tietyt tavarat tai tietyt tavaroiden liikkeet’). Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.4. Tietyt tavarat tai tavaroiden liikkeet jätetään menetelmiin liittyvistä syistä ulkomaankaupan tilastojen ulkopuolelle. Komissio laatii niistä luettelon. Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.4 artiklaTietolähde1. Edellä 3 kohdan 1 alakohdassa tarkoitettua tavaroiden tuontia ja vientiä koskevien tietojen lähteenä on tulli-ilmoitus, mukaan luettuna mahdolliset tilastotietojen tarkistukset tai muutokset, jotka johtuvat tulliviranomaisten niitä koskevista päätöksistä.Jos käytetään tullikoodeksissa määriteltyä yksinkertaistettua menettelyä ja tehdään täydentävä ilmoitus, tietolähteenä on käytettävä tätä täydentävää ilmoitusta.2. Komissio määrittelee 11 artiklan 2 kohdassa tarkoitettua menettelyä noudattaen arvon tai määrän mukaan ilmaistavan tilastollisen kynnysarvon, jonka alittuessa tulli-ilmoitusta ei tarvitse käyttää tuontia ja vientiä koskevien tietojen lähteenä. Jäsenvaltiot voivat soveltaa tilastollista kynnysarvoa, jos kynnysarvojen alapuolelle jäävistä tuonti- ja vientitiedoista toimitetaan estimaatit.3. Tiettyjen tavaroiden tuonnin ja viennin tai tavaroiden tiettyjen liikkeiden osalta komissio voi määritellä muita tietolähteitä kuin tulli-ilmoitus. Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.5 artiklaTilastotiedot1. Jäsenvaltioiden on hankittava seuraavat tiedot 3 artiklan 1 kohdassa tarkoitettua vientiä koskevista tiedostoista:a) kauppavirta (tuonti, vienti);b) viitekuukausi;c) tavaroiden tilastollinen arvo tuonti- tai vientijäsenvaltion kansallisella rajalla;d) määrä nettopainona ja muuna paljousyksikkönä, kun ilmoitettu tulli-ilmoituksessa;e) liikkeenharjoittaja, eli maahantuoja tai vastaanottaja tuonnissa ja viejä tai lähettäjä viennissä;f) tuonti- tai vientijäsenvaltio, eli jäsenvaltio, jossa tulli-ilmoitus jätettiin, kun ilmoitettu tulli-ilmoituksessa;i) tuonnissa lopullinen määräjäsenvaltio;ii) viennissä todellinen vientijäsenvaltio;g) kumppanimaa, eli tuonnissa alkuperämaa ja lähetysmaa ja viennissä määrämaa;h) hyödyke yhdistetyn nimikkeistön mukaisesti, elii) tuonnissa Taric-alanimikkeen tavarakoodi;ii) viennissä yhdistetyn nimikkeistön alanimikkeen tavarakoodi;i) tullimenettelykoodit, joiden perusteella tilastollinen menettely johdetaan;j) kauppatapahtuman luonne, kun ilmoitettu tulli-ilmoituksessa;k) mahdollinen tulliviranomaisten myöntämä tullikohtelu maahantuonnissa, eli tullietuuskoodi ja kiintiön järjestysnumero;l) laskutusvaluutta, jos ilmoitettu tulli-ilmoituksessa;m) kuljetusmuoto eriteltynä seuraavasti:i) kuljetusmuoto rajalla;ii) sisäinen kuljetusmuotoiii) kontti.2. Komissio voi päättää 1 kohdassa tarkoitettujen tietovaatimusten tarkennuksista ja käytettävistä koodeista. Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.3. Mainittujen tietojen on sisällyttävä tulli-ilmoitukseen, ellei toisin ilmoiteta ja sanotun rajoittamatta tullilainsäädännön soveltamista.4. Komissio voi pyytää muita kuin 1 kohdassa tarkoitettuja tietoja tiettyjen tavaroiden ja tavaroiden tiettyjen liikkeiden osalta. Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.6 artiklaUlkomaankaupan tilastojen laatiminen1. Jäsenvaltioiden on laadittava kultakin viitekuukaudelta tilastot tavaroiden tuonnista ja viennistä arvon ja määrän mukaan jaoteltuna seuraavasti:a) hyödykkeet;b) tuonti- tai vientijäsenvaltiot;c) kumppanimaatd) tilastollinen menettely;e) kauppatapahtuman luonne;f) tullikohtelu tuonnissa;g) kuljetusmuoto.Komissio voi vahvistaa tilastojen laatimista koskevat täytäntöönpanosäännöt 11 artiklan 2 kohdassa tarkoitettua menettelyä noudattaen.2. Jäsenvaltioiden on laadittava kauppaa koskevat vuosittaiset tilastot yritysten ominaisuustietojen mukaisesti.Tilastot on laadittava yhdistämällä yritysrekisterilainsäädännön mukaisesti kirjatut yritysten ominaisuustiedot 5 artiklan 1 kohdan mukaisesti kirjattuihin tuontia ja vientiä koskeviin tietoihin.Komissio voi päättä tilastojen laatimiseen liittyvistä täytäntöönpanosäännöistä. Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.3. Jäsenvaltioiden on joka toinen vuosi laadittava kauppaa koskevat tilastot jaoteltuna laskutusvaluutan mukaan.Jäsenvaltioiden on laadittava tilastot käyttämällä edustavaa otosta sellaisista tulli-ilmoituksista saaduista tuontia ja vientiä koskevista tiedoista, jotka sisältävät tiedon laskutusvaluutasta. Jos laskutusvaluuttaa koskevaa tietoa ei saada tulli-ilmoituksesta, on tehtävä tutkimus tarvittavien tietojen keräämiseksi.Komissio päättää otoksen ominaisuuksista, raportointijaksosta ja laatuvaatimuksista sekä aggregointitasosta kumppanimaiden, hyödykkeiden ja valuuttojen osalta. Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.4. Kun tarvittavat tiedot ovat saatavissa tulli-ilmoituksesta, voidaan päättää, että jäsenvaltiot laativat lisätilastoja yhteisön tai kansallisen tason tarpeita varten.Komissio päättä täytäntöönpanosäännöistä, jotka liittyvät täydentävien tilastojen laatimiseen yhteisön tarpeisiin. Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.5. Jäsenvaltiot eivät ole velvollisia laatimaan ja toimittamaan komissiolle (Eurostatille) ulkomaankaupan tilastoja sellaisista tilastotiedoista, jotka eivät tullikoodeksin tai kansallisten säännösten nojalla ole vielä saatavissa tulli-ilmoituksesta, joka on jätetty jäsenvaltioiden tulliviranomaisille. Tämä koskee seuraavia tietoja:a) lopullinen määräjäsenvaltio tuonnissa;b) todellinen vientijäsenvaltio viennissä;c) kauppatapahtuman luonne.7 artiklaTiedonvaihto1. Kansallisten tilastoviranomaisten on viipymättä ja viimeistään tulli-ilmoitusten hyväksymiskuukautta tai tulli-ilmoituksia koskevien päätösten tekokuukautta seuraavan kuukauden aikana saatava kansallisilta tulliviranomaisilta tuontia ja vientiä koskevat tiedot, jotka perustuvat kyseisille tulliviranomaisille jätettyihin tai toimitettuihin tulli-ilmoituksiin.Näiden tietojen on sisällettävä ainakin 5 artiklassa mainitut tilastotiedot, jotka ovat tullikoodeksin tai kansallisten sääntöjen mukaan saatavilla tulli-ilmoituksessa.2. Jäsenvaltioiden on varmistettava, että tuontia ja vientiä koskevat tiedostot, jotka perustuvat kyseisen jäsenvaltion tulliviranomaisille jätettyihin tulli-ilmoituksiin, toimitetaan sen jäsenvaltion kansallisille tilastoviranomaisille, joka on ilmoitettu tulli-ilmoituksessaa) lopullisena määräjäsenvaltiona tuonnissa;b) todellisena vientijäsenvaltiona viennissä.3. Jäsenvaltion ei tarvitse toimittaa tuontia ja vientiä koskevia tiedostoja 7 artiklan 2 kohdan mukaisesti toiseen jäsenvaltioon ennen kuin kyseisten jäsenvaltioiden tulliviranomaiset ovat ottaneet käyttöön mekanismin tietojen keskinäistä vaihtamista varten sähköisessä muodossa.4. Tällaista tiedonsiirtoa koskevat täytäntöönpanosäännöt voidaan vahvistaa 11 artiklan 2 kohdassa tarkoitettua menettelyä noudattaen.8 artiklaUlkomaankaupan tilastojen toimittaminen komissiolle (Eurostatille)1. Jäsenvaltioiden on toimitettava komissiolle (Eurostatille) 6 artiklan 1 kohdassa tarkoitetut tilastot viimeistään 40 päivän kuluttua kunkin viitekuukauden päättymisestä.Jäsenvaltioiden on varmistettava, että tilastot sisältävät täydelliset tiedot tuonnista ja viennistä viitekauden aikana ja tehtävä mukautuksia, jos tietoja ei ole saatavilla.Jäsenvaltioiden on toimitettava ajantasaiset tilastot, jos jo toimitettuihin tilastoihin tehdään muutoksia.Jäsenvaltioiden on sisällytettävä komissiolle (Eurostatille) toimitettaviin tuloksiin mahdolliset luottamukselliset tilastotiedot.Komissio voi vahvistaa tilastojen määräaikoja, kattavuutta, muutoksia ja sisältöä koskevia säännöksiä. Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.2. Komissio voi päättää komissiolle (Eurostatille) toimittamista koskevasta määräajasta 6 artiklan 2 kohdassa tarkoitettujen, yritysten ominaisuustietojen mukaan jaoteltujen kaupan tilastojen, 6 artiklan 3 kohdassa tarkoitettujen, laskutusvaluutan mukaan jaoteltujen kaupan tilastojen sekä 6 artiklan 4 kohdassa tarkoitettujen yhteisön tilastojen osalta. Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.3. Jäsenvaltioiden on toimitettava tilastot komissiolle (Eurostatille) sähköisessä muodossa tiedonsiirtostandardin mukaisesti. Tulosten toimittamiseen liittyvistä käytännön järjestelyistä voidaan päättää 11 artiklan 2 kohdassa tarkoitettua menettelyä noudattaen.9 artiklaLaadunarviointi1. Siirrettäviin tietojen laadun arvioinnissa käytetään tämän asetuksen soveltamiseksi seuraavia määritteitä:a) ’Relevanssi’ viittaa siihen, missä määrin tilastotiedot vastaavat käyttäjien nykyisiä ja tulevia tarpeita.b) ’Tarkkuus’ viittaa siihen, miten lähellä estimaatit ovat tuntemattomia todellisia arvoja.c) ’Ajantasaisuus’ viittaa tiedon saatavuuden ja sen kuvaaman tapahtuman väliseen viipeeseen.d) ’Oikea-aikaisuus’ viittaa tietojen toimitusajankohdan ja toimituksen tavoiteajankohdan väliseen viipeeseen.e) ’Saatavuus’ ja ’selkeys’ viittaavat olosuhteisiin ja järjestelyihin, joiden puitteissa käyttäjät voivat saada, käyttää ja tulkita tietoja.f) ’Vertailukelpoisuus’ viittaa siihen, millaisia vaikutuksia käytettyjen tilastokäsitteiden ja mittausvälineiden ja -menetelmien erot aiheuttavat, kun tilastoille tehdään maantieteellisiä alueita tai eri aloja koskevia tai aikaan liittyviä vertailuja.g) ’Yhtenäisyys’ viittaa siihen, että tietoja voidaan luotettavasti yhdistellä eri tavoin ja eri käyttötarkoituksia varten.2. Jäsenvaltioiden on toimitettava komissiolle (Eurostatille) toimitettujen tilastojen laatua käsittelevä kertomus vuosittain.3. Kun 1 kohdassa vahvistettuja laatumääritteitä sovelletaan tässä asetuksessa tarkoitettuihin tilastoihin, laatuselvityksiin liittyvistä menettelyistä sekä niiden rakenteesta ja jaksottaisuudesta on päätettävä 11 artiklan 2 kohdassa tarkoitettua menettelyä noudattaen.Komissio (Eurostat) arvioi toimitettujen tilastojen laadun.10 artiklaUlkomaankaupan tilastojen levittäminen1. Komissio levittää 6 artiklan 1 kohdan mukaisesti laaditut ja jäsenvaltioiden toimittamat ulkomaankaupan tilastot ainakin yhdistetyn nimikkeistön alanimikkeen mukaisesti jaoteltuina.Vain silloin, jos tuoja tai viejä sitä vaatii, voivat tietyn jäsenvaltion kansalliset viranomaiset päättää levitetäänkö sellaisia kyseisen jäsenvaltion tietoja, joiden perusteella tuoja tai viejä on mahdollista tunnistaa, tai muutetaanko niitä siten, että levittäminen ei vaaranna tilastosalaisuuden noudattamista.2. Arkaluonteisten tietojen levittämistä voidaan rajoittaa Euroopan unionin olennaisten etujen suojelemiseksi.3. Komissio päättää ulkomaankaupan tilastojen levittämistä varten tarvittavista täytäntöönpanotoimenpiteistä. Kaikki toimenpiteet, joilla muutetaan tämän asetuksen muita kuin olennaisia osia esimerkiksi täydentämällä sitä, hyväksytään 11 artiklan 3 kohdassa tarkoitettua valvonnan käsittävää sääntelymenettelyä noudattaen.11 artiklaKomiteamenettely1. Komissiota avustaa ulkomaankaupan tilastointia käsittelevä komitea.2. Jos tähän kohtaan viitataan, sovelletaan päätöksen 1999/468/EY 5 ja 7 artiklaa ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi.3. Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa ja 7 artiklaa ottaen huomioon mainitun päätöksen 8 artiklan säännökset.12 artiklaKumoaminenKumotaan asetus (EY) N:o 1172/95 1 päivästä tammikuuta 2009.Asetusta sovelletaan edelleen tietoihin, jotka koskevat 1 päivää tammikuuta 2009 edeltäneitä viitejaksoja.13 artiklaVoimaantuloTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Sitä sovelletaan 1 päivästä tammikuuta 2009.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta […].Euroopan parlamentin puolesta Neuvoston puolesta[…] […]Puhemies Puheenjohtaja [1] Asetuksen (ETY) No 2454/93 (tullikoodeksin soveltamissäännökset) 1 artiklan 13 kohta, sellaisena kuin se on muutettuna 1. tammikuuta 2008 alkaen (valmisteluasiakirja TAXUD/1409/2006 Rev. 7).[2] EYVL L 118, 25.5.1995, s. 10, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).[3] EYVL L 302, 19.10.1992, s. 1, asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).[4] EYVL L 256, 7.9.1987, s. 1, asetus sellaisena kuin se on viimeksi muutettuna neuvoston asetuksella (EY) N:o 733/2007 (EUVL L 169, 29.6.2007, s. 1).[5] EYVL L 196, 5.8.1993, s. 1, asetus sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).[6] EYVL L 52, 22.2.1997, s. 1, asetus sellaisena kuin se on viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1).[7] EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11).